22.11.2022
SK
Úradný vestník Európskej únie
L 302/7
2.19.
„Režim nabíjania v režime 4“ je režim nabíjania v zmysle vymedzenia v bode 6.2.4 normy IEC 61851-1, v rámci ktorého je vozidlo pripojené k vybaveniu na napájanie elektrického vozidla, ktoré zabezpečuje napájanie vozidla jednosmerným prúdom (pomocou externej nabíjačky), pričom dochádza ku komunikácii medzi vozidlom a napájacou stanicou (prostredníctvom signalizačných/riadiacich vedení a/alebo prostred­ níctvom vedení káblovej siete).
2.20.
„Signálový/riadiaci port“ je port určený na prepojenie komponentov ESA alebo na prepojenie ESA a miest­ neho pomocného zariadenia, ktorý sa používa v súlade s príslušnými funkčnými špecifikáciami (napríklad vzhľadom na maximálnu dĺžku k nemu pripojeného kábla).
Ako príklad možno uviesť komunikačné rozhranie RS-232, univerzálnu sériovú zbernicu (Universal Serial Bus, USB), multimediálne rozhranie s vysokým rozlíšením (High-Definition Multimedia Interface, HDMI), rozhranie podľa normy IEEE 1394 („Fire Wire“).
V prípade vozidiel v režime nabíjania sem patrí signál prepínacieho stĺpika, technológia PLC, ktorá sa používa na vedení signálu prepínacieho stĺpika, CAN.
2.21.
„Port káblovej siete“ je port na pripojenie hlasových, dátových a signálových prenosov určených na prepojenie rozptýlených systémov priamym pripojením ku komunikačnej sieti s jedným používateľom alebo s viace­ rými používateľmi.
Ako príklad možno uviesť siete CATV, PSTN, ISDN, xDSL, LAN a podobné siete.
Tieto porty môžu podporovať tienené alebo netienené káble a môžu slúžiť aj na napájanie striedavým alebo jednosmerným prúdom, pokiaľ ide o neoddeliteľnú súčasť telekomunikačnej špecifikácie.
2.22.
„Asymetrická umelá sieť (AAN)“ je sieť, ktorá slúži na meranie (alebo injektáž) asymetrických napätí (v spoločnom režime) na netienených (napr. telekomunikačných) vedeniach so symetrickým signálom, pričom v nej zároveň dochádza k potláčaniu symetrického signálu (v diferenciálnom režime).
Táto sieť je začlenená do komunikačných/signálových vedení vozidla v režime nabíjania s cieľom poskytnúť špecifickú záťažovú impedanciu a/alebo oddelenie (napr. medzi komunikačnými/signálovými vedeniami a elektrickou sieťou).
V tomto predpise sa sieť AAN používa aj pre symetrické vedenia.
2.23.
„Umelá sieť pre nabíjanie jednosmerným prúdom (DC-charging-AN) “ je v prípade vozidla v režime nabíjania sieť začlenená do vysokonapäťového prívodu jednosmerného prúdu, ktorá v danom frekvenčnom rozsahu poskytuje špecifikovanú záťažovú impedanciu a ktorá môže slúžiť na izolovanie vozidla od vysokonapä­ ťovej nabíjacej stanice s jednosmerným prúdom v danom frekvenčnom rozsahu.
2.24.
„Umelá elektrická sieť (AMN)“ je sieť poskytujúca stanovenú impedanciu voči ESA pri rádiokomunikačných frekvenciách, spája rušivé napätie s meracím prijímačom a oddeľuje skúšobný obvod od elektrickej siete.
Existujú dva základné typy siete AMN, a to sieť typu V (V-AMN), ktorá spája nesymetrické napätia, a sieť typu delta, ktorá spája symetrické a nesymetrické napätia samostatne.
Pojmy „sieť na stabilizovanie impe­ dancie napájacieho vedenia“ (LISN) a „V-AMN“ sa používajú zameniteľne.
Je to sieť začlenená do elektrickej siete vozidla v režime nabíjania, ktorá v danom frekvenčnom rozsahu poskytuje určenú záťažovú impe­ danciu a ktorá slúži na izolovanie vozidla od elektrickej siete v danom frekvenčnom rozsahu.
2.25.
Miesto merania s označením „vonkajšie skúšobné miesto (OTS)“ je podobné skúšobnému miestu vo voľnom priestranstve, ako sa vymedzuje v norme CISPR 16, nevyžaduje sa však základná rovina a má zmenené rozmery.
3.
Žiadosť o typové schválenie
3.1.
Schválenie typu vozidla
3.1.1.
Žiadosť o schválenie typu vozidla z hľadiska jeho elektromagnetickej kompatibility predkladá výrobca vozidla.
3.1.2.
Vzor informačného dokumentu je uvedený v prílohe 2A.
3.1.3.
Výrobca vozidla zostaví zoznam opisujúci všetky relevantné elektrické/elektronické systémy vozidla alebo podzostavy ESA, prevedenia karosérie, rôzne materiály karosérie, celkové usporiadanie káblových zväzkov, varianty motora, verzie ľavostranného a pravostranného riadenia a verzie rázvoru náprav.
Príslušné elek­ trické/elektronické systémy vozidla alebo podzostavy ESA sú tie, ktoré môžu emitovať významné široko­ pásmové alebo úzkopásmové žiarenie, a/alebo tie, ktoré majú vplyv na funkcie vozidla súvisiace s odol­ nosťou (pozri bod 2.12), a tie, ktoré zabezpečujú pripájacie zariadenia na nabíjanie REESS.
3.1.4.
Po vzájomnej dohode medzi výrobcom vozidla a schvaľovacím úradom sa z uvedeného zoznamu vyberie vozidlo reprezentujúce typ, ktorý sa má schváliť.
Výber vozidla vychádza z elektrických/elektronických systémov ponúkaných výrobcom.
Ak sa výrobca a schvaľovací úrad zhodnú na tom, že vo vozidle sú zabudované rôzne elektrické/elektronické systémy, ktoré môžu mať v porovnaní s prvým reprezentatívnym vozidlom významný vplyv na elektromagnetickú kompatibilitu vozidla, z tohto zoznamu sa vyberie jedno alebo viac vozidiel.